[{"text_idx": "#000000", "text": "Eriliseks pidasin end juba varajases lapsepo\u0303lves, kuna su\u0308ndisin 1. mail. Siis, nn. stagnatsiooniajal, oli 1. mai suur ja pompo\u0308o\u0308sne pu\u0308ha, kus toimus maidemonstratsioon, lehvisid lipud ja karjuti HURRAA! Siis kuulutasin lasteaiakaaslastele, et ko\u0303ik see toimub minu auks, nii kuulus ja ta\u0308htis tu\u0308druk olen. Selle eest sain ka 3. mail nuhelda ru\u0308hma poiste ka\u0308est, sest mind tembeldati valetajaks. Aga mina mo\u0303tlesin just nii ja ei valetanud..."}, {"text_idx": "#000001", "text": "Hobideks pean kunsti, muusikat, looduse nautimist."}, {"text_idx": "#000002", "text": "Pu\u0308u\u0308an o\u0303petada lapsi na\u0308gema ilu, hindama headust ja hoidma loodust huviringis LOODUS KUNSTIS, mida juhendan."}, {"text_idx": "#000003", "text": "Kergem on ku\u0308sida, millega me ei tegele. Vastavalt vanusele on o\u0303pilaskond jaotatud ru\u0308hmadesse. Igal ru\u0308hmal on vastavalt o\u0303ppekavale erinev programm. O\u0303pime joonistama, maalima, voolima, to\u0308o\u0308tame erinevate materjalidega (klaas, tekstiil, puit jt.) ning veedame palju aega looduses."}, {"text_idx": "#000004", "text": "Ko\u0303ik o\u0303pilased on andekad. Hea o\u0303petaja peab vaid selle ande va\u0308lja selgitama. Iga o\u0303pilane on unikaalne. Ja sellest punktist A, millega on laps minu juurde tulnud, pu\u0308u\u0308an ta viia punkti B, seeja\u0308rel punkti C jne."}, {"text_idx": "#000005", "text": "Kord toimus ringitund TU\u0308 Botaanikaaias. See oli maikuu keskel ning ilm oli vo\u0303rratu. Pa\u0308ike paistis ning valgus ja varjud olid perfektsed. O\u0303pilased istusid nagu pa\u0308rlid tiigi a\u0308a\u0308res ja maalisid peegeldusi. Kuid a\u0308kki tormas palmihoone tagant kohale tume a\u0308ikesepilv. Hetkega oli vaateva\u0308li kadunud, minu \u201epa\u0308rlid\u201c la\u0308bima\u0308rjad, ning va\u0308rvikarbid vett ta\u0308is. Mo\u0303nest pildist sai isegi asja ja na\u0308itus toimus. See seik ja\u0308a\u0308b ko\u0303igile kauaks meelde."}, {"text_idx": "#000006", "text": "Ko\u0303igepealt to\u0308o\u0308koht. Meeldiv ja hariv to\u0308o\u0308 o\u0303pilastega. To\u0308o\u0308 ja hobi u\u0308htsus. Arenemisvo\u0303imalus. Loodusega olin sinaso\u0303ber juba lapsepo\u0303lvest saadik. See ta\u0308hendas oma ja\u0308rve, oma paati, oma metsa ja oma loodusretki perega. See oli vo\u0303rratu. Siit algas minu tee looduse juurde."}, {"text_idx": "#000007", "text": "O\u0303ppimisega, veidi spordiga ning o\u0303ppisin muusikakoolis ja kunstiringides. Joonistasin alati ja igal pool. Ka tunnis. Karikatuure. Tihtipeale o\u0303petajatest."}, {"text_idx": "#000008", "text": "Ta\u0308iesti inimlik pere eest hoolitsemine, oma suure kodukoha kujundamine ning korras hoidmine, maalimine, na\u0308ituste korraldamine ja palju muid mo\u0303eldamatuid tegemisi."}]